আমাদের বিশ্বে বহু মহামানব আছেন।
কিন্তু তাদের মহাশক্তিটা সবচেয়ে নিকৃষ্ট: অদৃশ্যতা
যেমন সংগ্রাহকেরা
যে কর্মীরা জীবন ধারণের জন্য রিসাইকেল যোগ্য উপাদান সংগ্রহ করেন।
সামাজিক বৈষম্য, বেকারত্ব এবং বর্জ্য সংগ্রহ প্রণালীর অপ্রতুলতার ফলে
সৃষ্ট হওয়া কঠিন বর্জ্যের প্রাচুর্যই
সংগ্রাহকদের জন্ম দিয়েছে।
সংগ্রাহকরা একটি ভারী, সৎ এবং পুরো জনগোষ্ঠীর জন্য হিতকারী
একটি কাজ সাধন করেন। কিন্তু এজন্য তাদের স্বীকৃতি দেওয়া হয় না।
এখানে ব্রাজিলে, তারা প্রকৃতপক্ষে রিসাইকেল করা বর্জ্যের ৯০ শতাংশ এরা সংগ্রহ করেন।
বেশীর ভাগ সংগ্রাহকরা একা কাজ করেন,
তারা রাস্তা থেকে জঞ্জাল সংগ্রহ করেন ও অতি অল্প দামে জাঙ্ক ইয়ার্ডে বিক্রি করেন।
তারা তাদের ব্যাগ, শপিং কার্ট,
বাইসাইকেল এবং কাহোসাসে ৩০০ কিলোরও বেশী সংগ্রহ করে থাকেন।
ওয়াগন হল কাঠ আর ধাতু দিয়ে তৈরি করা ঠেলাগাড়ি
যা ব্রাজিলের বহু রাস্তায় দেখা যায়,
গ্রাফিতি আর রাস্তার চিত্রের মতই।
আর এভাবেই এই প্রান্তিক মহামানবদের আমার প্রথম দেখা হয়েছিল।
আমি একজন গ্রাফিতি শিল্পী এবং সক্রিয়তাবাদী
আর আমার সৃষ্টির প্রকৃতি হল সামাজিক, পরিবেশগত এবং রাজনৈতিক।
২০০৭ সালে আমি আমার সৃষ্টি দেওয়ালের বাইরে ওয়াগনে নিয়ে যাই,
আমার বার্তার এক নতুন নাগরিক সমর্থন রূপে।
কিন্তু এইবার আমি সংগ্রাহকদের কণ্ঠস্বর দিয়েছিলাম।
এই উদ্দেশ্যের সঙ্গে হাস্যরস ও কলা যোগ করার ফলে এটার আবেদন আরও বেড়েছিল,
যা সংগ্রাহকদের প্রতি দৃষ্টি আকর্ষণ করতে সাহায্য করেছিল
আর তাদের আত্ম সম্মান বৃদ্ধি করেছিল।
এছাড়াও, তারা এখন রাস্তায়, সার্বজনীন ও সামাজিক প্রচার মাধ্যমে বিখ্যাত।
সুতরাং ব্যাপারটা হল,
আমি এই বিশ্বে ঝাঁপ দিয়েছিলাম আর সেই থেকে এই কাজ করা বন্ধ করিনি।
আমি বহু শহরে ২০০-রও বেশী ওয়াগন চিত্রিত করেছি
এবং সারা বিশ্ব থেকে প্রদর্শনী এবং ভ্রমণের আমন্ত্রণ পেয়েছি।
আর আমি অনুধাবন করেছি যে সংগ্রাহকরা শুধুমাত্র ব্রাজিলেই
অদৃশ্য নয়।
আমার তাদের সঙ্গে সাক্ষাৎ হয়েছে
আর্জেন্টিনা, চিলি, বলিভিয়া, দক্ষিণ আফ্রিকা, টার্কি
আর এমনকি জাপান ও মার্কিন যুক্তরাষ্ট্রের মত উন্নত দেশেও।
আর তখনি আমি উপলব্ধি করেছি যে আমার এই কাজের জন্য আরও লোক চাই
কারণ এটা একটা খুব বড় চ্যালেঞ্জ।
আর তখন আমি একটি সহযোগিতা মূলক আন্দোলন শুরু করি যার নাম আমার কাহোসা মনোহারি কর --
(হাসি) -- যা একটি বিশাল গণ সাহায্যে চালিত কার্যক্রম।
ধন্যবাদ।
(করতালি)।
তো আমার কাহোসা মনোহারি কর একটি বিশাল গণ সাহায্যে চালিত কার্যক্রম
যা সংগ্রাহক এং তাদের ওয়াগনকে সাহায্য করে।
সংগ্রাহকদের ভালো থাকার পেশাদার ও স্বাস্থ্য পরিষেবা প্রদানকারীরা সাহায্য করেন,
যেমন চিকিৎসক, দাঁতের ডাক্তার, পদ চিকিৎসক, কেশ সজ্জাকারী, অঙ্গমর্দন চিকিৎসক
এবং আরও অনেকে।
এছাড়াও, তাদের নিরাপত্তা শার্ট, দস্তানা, বর্ষাতি, আর শহরকে হাই ডেফিনিশনে দেখার জন্য
চশমা দেওয়া হয়,
যখন তাদের ওয়াগনগুলির আমাদের অসামান্য স্বেচ্ছাসেবীরা সংস্কার সাধন করেন।
আর সেগুলিও নিরাপত্তা সামগ্রী পায়:
রিফ্লেক্টিভ টেপ, হর্ন, আয়না।
আর সব শেষে একজন সড়ক শিল্পী চিত্রিত করেন
এবং সেটি বিশাল চলমান কলা প্রদর্শনীর অংশ হয়ে ওঠে।
আমার কাহোসা মনোহারি কর সাও পাওলো, রিও ডি জেনিরো ও কুরিটিবার রাস্তায় নেমেছে।
কিন্তু অন্যান্য ব্রাজিলের বাইরের শহরের চাহিদা মেটানোর জন্য
আমরা TEDx এর অনুপ্রেরণায় Pimpx তৈরি করেছি,
আর এটা হল আমার কাহোসা মনোহারি কর-র একটি সরল, নিজে-কর, গণ সাহায্যে চালিত সংস্করণ।
তাই এখন সকলে যোগদান করতে পারে।
দুই বছরে ১৭০-রও বেশী সংগ্রাহক, ৮০০ স্বেচ্ছাসেবক ও ২০০ সড়ক শিল্পী
এবং ১,০০০ এরও বেশী দাতা
আমার কাহোসা মনোহারি কর আন্দোলনে সামিল হয়েছেন।
যাদের কাজ স্থানীয় স্কুলে রিসাইকেল শিখনের কাজে ব্যবহার করা হয়েছে।
তাই সংগ্রাহকরা এখন অদৃশ্যতা পিছনে ফেলে রেখে
আরও সম্মানিত এবং মূল্যবান হয়ে উঠছেন।
তাদের মনোহারি ওয়াগনের সাহায্যে তারা অবিচারের বিরুদ্ধে লড়াই করছেন,
তাদের আয় ও জনগোষ্ঠীর সঙ্গে তাদের যোগাযোগ বৃদ্ধি করছেন।
তো এবার আমি আপনাদের আপনার শহরের সংগ্রাহক এবং অন্যান্য অদৃশ্য মহামানবদের
দেখার এবং তাদের স্বীকৃতি দেওয়ার চ্যালেঞ্জ জানাতে চাই।
বিশ্বকে অখণ্ড ভাবে, কোনও সীমান্ত বা চৌহদ্দি ছাড়া দেখার চেষ্টা করুন।
বিশ্বাস করুন বা না করুন,
সারা বিশ্বে ২০০ লক্ষেরও বেশী সংগ্রাহক আছেন।
তাই পরের বার যখন আপনি অদের একজনকে দেখবেন,
ওদের আমাদের সমাজের এক গুরুত্বপূর্ণ অংশ রূপে দেখুন।
মুইতো অরবিগাদো, ধন্যবাদ।
(করতালি)।